Gammel Kongevej 33B, 1. tv, 1610 København V – Se vigtig info\nGammel Kongevej 33B, 1. tv\nGammel Kongevej 33B, 1. tv, 1610 København V\nLejligheden på Gammel Kongevej 33B, 1. tv i København V er opført i 1876 og indeholder 3 værelser, et køkken og et badeværelse fordelt på 76 m2.\nLuftfoto af Gammel Kongevej 33B, 1. tv, 1610 København V fra foråret 2020. Matriklen er markeret med den grønne polygon og adressens koordinater (55.6736°N, 12.5533°E) er den lille grønne cirkel.\nSundhed — Gammel Kongevej 33B, 1. tv, 1610 København V\nGammel Kongevej 33B, 1. tv, 1610 København V er en lejlighed og dermed langt mindre udsat for radonforurening end enfamiliehuse i samme område. Radonrisikoen er derfor Meget lav.\nGammel Kongevej 33B, 1. tv, 1610 København V ligger i den gamle København kommune, der er klassificeret som Radonklasse 2. Det betyder at 1-3% af husstandene i området vurderes at have et radonniveau på 200 Bq/m3 eller mere (WHO anbefaler at koncentrationen ikke overstiger den øvre grænseværdi på 100 Bq/m3). Som udgangspunkt er risiko for Radon i boligen derfor middelhøj.\nDet geologiske underlag på Gammel Kongevej 33B, 1. tv, 1610 København V er Moræneler (Se Geologi og Geoteknik), der frigiver Radon og dermed øger risiko for Radon i boligen.\nEjendommen Gammel Kongevej 33B, 1. tv, 1610 København V er opført i 1876 (Se Boligoplysninger) og sandsynligvis ikke radonsikret mod undergrunden (først med bygningsreglementet i 1998 blev der stillet krav om, at nybyggeri skal radonsikres).\nGammel Kongevej 33B, 1. tv, 1610 København V er en lejlighed. Lejligheder i etageejendomme har et gennemsnitligt radonniveau på ca. 25 procent af niveauet i enfamiliehuse i området.\nDer er lav risiko for Radon på Gammel Kongevej 33B, 1. tv, 1610 København V.\nLejligheden på Gammel Kongevej 33B, 1. tv har risiko for Asbest i følgende byggematerialer (sandsynlighed angivet i efterfølgende parentes): Tagmateriale (100.0%)\nLejligheden på Gammel Kongevej 33B, 1. tv har risiko for PCB i følgende byggematerialer (sandsynlighed angivet i efterfølgende parentes): Maling (66.7%), Isolering (60.5%), Gulve (59.7%), Fuge (58.3%), Facade (55.7%).\nLejligheden på Gammel Kongevej 33B, 1. tv har risiko for tungmetaller i følgende byggematerialer (sandsynlighed angivet i efterfølgende parentes): Gulve (78.1%), Maling (76.8%), Isolering (51.0%).\nDer er ingen registreret jordforurening på ejendommen Gammel Kongevej 33B, 1. tv, 1610 København V.\nDer er dog indenfor en radius på ca. 500 meter fra adressen registreret 57 jordforureninger. Af disse er 36 egentlige jordforureninger (type V2), mens 21 er mulige forureninger der ikke endnu er undersøgt (type V1).\nKortet ovenfor viser jordforurening i området omkring matriklen 342-Udenbys Vester Kvarter, København, der hører til Gammel Kongevej 33B, 1. tv, 1610 København V. De røde omrader er egentlige jordforureninger (V2) og blå områder er mulige forureninger, der ikke endnu er undersøgt (V1). - Åbn stort kort\nDownload en officiel jordforureningsattest for Gammel Kongevej 33B, 1. tv, 1610 København V. Tryk på knappen og en PDF-fil vil blive dannet via Danmarks Miljøportal.\n147-00084 Region Hovedstaden 197 -\n101-00792 Region Hovedstaden 362 F0\n147-30621 Region Hovedstaden 412 F2\n101-00377 Region Hovedstaden 474 F1\n147-30046 Region Hovedstaden 100\n147-31060 Region Hovedstaden 111\n147-30060 Region Hovedstaden 126\n147-30226 Region Hovedstaden 219\n147-30634 Region Hovedstaden 273\n147-30078 Region Hovedstaden 390\n147-30295 Region Hovedstaden 453\n147-31058 Region Hovedstaden 455\n147-31091 Region Hovedstaden 467\n147-30192 Region Hovedstaden 468\n101-00377 Region Hovedstaden 487\nJordforureningsdata indsamles, opdateres og adminstreres af regionerne. Hvis du vil vide mere om jordforurening omkring Gammel Kongevej 33B, 1. tv, 1610 København V bør du kontakte den ansvarlige myndighed hos Region Hovedstaden\nDer kan være problemer med luftforurening på Gammel Kongevej 33B, 1. tv, 1610 København V.\nDer er trafikstøj på adressen Gammel Kongevej 33B, 1. tv, 1610 København V. Støjen er vurderet at være 70-75 dB. Det er et støjniveau, der svarer til støjen fra en støvsuger.\nKortet viser trafikstøj i området omkring Gammel Kongevej 33B, 1. tv, 1610 København V. - Åbn stort kort\nNedenstående tabel viser trafikstøj i 1.5 meters højde på Gammel Kongevej 33B, 1. tv, 1610 København V om dagen:\nDrikkevand på adressen Gammel Kongevej 33B, 1. tv, 1610 København V har hårdhed: 18 - 24. Det betyder at vandet er klassificeret som hårdt. Hårdhedsgraden er baseret på et gennemsnit for kommunen. Vi anbefaler derfor, at du undersøger hårdhedsgraden hos dit lokale vandværk.\nRisiko for oversvømmelse — Gammel Kongevej 33B, 1. tv, 1610 København V\nDer kan være risiko for oversvømmelse ved kraftig regn og/eller regulære skybrud på adressen Gammel Kongevej 33B, 1. tv, 1610 København V.\nGammel Kongevej 33B, 1. tv, 1610 København V ligger ikke i en lavning og som udgangspunkt er risikoen for at regnvand samler sig på adressen under skybrud derfor lav.\nRisiko for oversvømmelse ved ekstrem regn afhænger i høj grad af terrænet. Kortet ovenfor viser lavninger (markeret med blå) omkring Gammel Kongevej 33B, 1. tv, 1610 København V. De blå områder viser den potentielle maksimale udbredelse af skybrudsrelateret oversvømmelse hvis alle lavninger bliver helt fyldt med vand. - Åbn stort kort\nDen gennemsnitlige befæstelsesgrad i området omkring Gammel Kongevej 33B, 1. tv, 1610 København V er 80 procent. Det betyder, at ca. 80 procent af overfladen er bebygget eller belagt med asfalt, fliser, brosten mv., der hindrer regn- og overfladevand at sive ned i jorden.\nI perioder med kraftig nedbør vil det øverste jordlag have en middellav hydraulisk ledningsevne på 100 - 125 mm/dag i området omkring Gammel Kongevej 33B, 1. tv, 1610 København V. Selv i ubebyggede områder vil regnvand derfor blive på overfladen og kun relativt langsomt trænge ned i jorden.\nGammel Kongevej 33B, 1. tv ligger i et område hvor grundvand ikke ser ud til at udgøre en risiko ifm oversvømmelse.\nBaseret på de historiske observationer og den nummeriske grundvandsmodel er der ikke tegn på at Gammel Kongevej 33B, 1. tv har problemer med højtliggende grundvand, for nuværende.\nKortet viser den modellerede dybde til grundvandet omkring Gammel Kongevej 33B, 1. tv. Kortudsnittet måler 1.600 x 800 meter og adressen er markeret med markør . Dybderne er baseret på historiske (1991-2020) målinger i vinterhalvåret (i geologisektionen længere nede på siden kan du få mere detaljeret information om de geologiske boringer tæt på adressen, hvorfra grundvandsdata stammer). Modelberegningerne er nedskaleret fra 100 m grid til 10 m grid med brug af maskinlæring. Områder med højt grundvand er markeret med blå farver, mens gule og orange farver svarer til et dybere grundvandsspejl. - Åbn stort kort\nGammel Kongevej 33B, 1. tv, 1610 København V er i fare for oversvømmelse ved forhøjet vandstand i nærmeste vandløb.\nKortet nedenfor viser områder der vil blive oversvømmet ved 1 meter vandstandsstining i nærmeste vandløb. Som det fremgår vil Gammel Kongevej 33B, 1. tv, 1610 København V være udsat ifm med vandløbsstigning.\nKortet ovenfor viser hvilke områder, der kan blive berørt i tilfælde af en vandstand på 100 cm over det normale niveau i nærmeste vandløb. Push-pin markøren angiver adressen Gammel Kongevej 33B, 1. tv, 1610 København V. Data er stillet til rådighed af Klimatilpasning.dk. Se nærmere på det interaktive Vandløbsflodskort - Åbn vandløbskort\nGammel Kongevej 33B, 1. tv, 1610 København V ligger i en højde på 3.8 meter over havets overflade.\nKortet ovenfor viser hvilke områder, der kan blive berørt i tilfælde af en vandstand på 380 cm over det nuværende gennemsnitlige havniveau. Push-pin markøren angiver adressen Gammel Kongevej 33B, 1. tv, 1610 København V. Data er stillet til rådighed af Klimatilpasning.dk. På det interaktive stormflodskort kan du vurdere andre områder og vandstandsstigninger - Åbn stormflodskort\nBoligfakta og Økonomi — Gammel Kongevej 33B, 1. tv, 1610 København V\nLejligheden på Gammel Kongevej 33B, 1. tv i København V er opført i 1876 og indeholder 3 værelser, et køkken og et badeværelse fordelt på 76 m2. Disse og mange andre ejendomsoplysninger er samlet i Bygnings- og Boligregistret (BBR). På DinGeo bruger vi BBR bredt og i kombination med andre geodata, f.eks. når vi vurderer risiko for oversvømmelse, radonforurening osv., samt ved computerberegnede ejendomsvurderinger. Vi har samlet nogle af de vigtigste BBR data nedenfor.\nBBR databasen indeholder følgende kompleksiteter for ejendommen Gammel Kongevej 33B, 1. tv, som kan være svære at tage højde for når BBR data bruges maskinelt.\nHent den officielle BBR meddelelse for Gammel Kongevej 33B, 1. tv, 1610 København V. Tryk på knappen for at hente PDF-filen via boligejer.dk.\nDet tidligere energimærke på Gammel Kongevej 33B, 1. tv, 1610 København V havde en gyldighedsperiode, der udløb 15. januar 2020. Energimærket er derfor ikke længere gyldigt.\nDen primære opvarmningskilde på Gammel Kongevej 33B, 1. tv, 1610 København V er fjernvarme. Der er ikke registreret supplerende varmeinstallationer.\nLejligheden på Gammel Kongevej 33B, 1. tv, 1610 København V havde et energimærke D , der ikke længere er gyldigt (det udløb 15-01-2020).\nLejligheden på Gammel Kongevej 33B, 1. tv modtager fjernvarme fra HOFOR Fjernvarme P/S. Fjernvarme er stort set altid en fordel. HOFOR Fjernvarme P/S hører dog til blandt landets dyrere fjernvarmeforsyninger med en pris lidt over gennemsnittet - Deres pris for at opvarme en standardlejlighed på 75 m2 og et varmeforbrug 15 MWh er 11.999 kr. Find mere info om HOFOR Fjernvarme P/S her ».\nGammel Kongevej 33B, 1. tv har et vægtet areal på 76 m2, der er større end standardboligen. Et estimat, der tager højde for det større areal lyder:\nDer er er ingen egentlige hæftelser på ejendommen Gammel Kongevej 33B, 1. tv, 1610 København V.\nLokalområdet — Gammel Kongevej 33B, 1. tv, 1610 København V\nBeboerne i området omkring Gammel Kongevej 33B, 1. tv, 1610 København V er mestendels conzoom®-typen Under Bøgen\nGammel Kongevej 33B, 1. tv hører til afstemningsområdet 9. Nord hvor der er 8.069 stemmeberettigede borgere.\nBaseret på Rigspolitiets statistiske opgørelser vurderes indbrudsrisiko på Gammel Kongevej 33B, 1. tv, 1610 København V at være lav.\nI perioden fra første kvartal 2016 og frem til og med andet kvartal 2018 er der anmeldt 385 indbrud i et område på en kvadratkilometer omkring Gammel Kongevej 33B, 1. tv. Indenfor 1km2-kvadratcellen er der 12765 adresser. Omregnet betyder det at der i perioden årligt har været hvad der svarer til 12.06 indbrud per 1000 adresser. Det giver en estimeret indbrudsrisiko på 1.21 pct.\nGammel Kongevej 33B, 1. tv hører under skoledistriktet VESTERBRO/KONGENS ENGHAVE (Oehlenschlægersgades Skole). I skoledistriktet er der én folkeskole, nemlig Oehlenschlægersgades Skole.\nDer er gode bredbåndsmuligheder på Gammel Kongevej 33B, 1. tv, 1610 København V.\nSe fibernet dækningsgrad omkring Gammel Kongevej 33B, 1. tv\nDer er god 4G mobildækning på Gammel Kongevej 33B, 1. tv med vejledende downloadhastighed op til 50 - 100 Mbit/s. I Danmark findes der tre store mobilnetværk, der håndterer mobiltelefoni og mobilt bredbånd. På Gammel Kongevej 33B, 1. tv er dækningen for de tre netværk:\nSe 4G-dækningskort på Gammel Kongevej 33B, 1. tv\nInternet og Mobildækning Gammel Kongevej 33B, 1. tv, København V\nAnbefalet bredbånd på Gammel Kongevej 33B, 1. tv\nBaseret på pris, hastighed, popularitet og kundetilfredshed anbefaler vi Hiper 100/10 Mbit/s (Telefonstik) » på Gammel Kongevej 33B, 1. tv.\nFind andre tilbud og meget mere information om internet, og mobildækning på Gammel Kongevej 33B, 1. tv, 1610 København V her.\nAnbefalet Mobilt Bredbånd på Gammel Kongevej 33B, 1. tv\nBaseret på pris, hastighed, popularitet og kundetilfredshed anbefaler vi CBB (Mobilt bredbånd) 75 GB + Trådløs » på Gammel Kongevej 33B, 1. tv.\nJordarten under Gammel Kongevej 33B, 1. tv, 1610 København V er Moræneler.\nGeologiske boringer i nærheden af Gammel Kongevej 33B, 1. tv\nTabellen nedenfor lister de 10 nærmeste boringer sorteret efter afstand fra Gammel Kongevej 33B, 1. tv.\nHvor langt er der fra Gammel Kongevej 33B, 1. tv\n✓Stamoplysninger for Gammel Kongevej 33B, 1. tv, 1610 København V\nAdressens Id 0a3f509e-4336-32b8-e044-0003ba298018\nVi har samlet diverse stamoplysninger på Gammel Kongevej 33B, 1. tv, 1610 København V.\nDer er ofte store helbredsmæssige omkostninger forbundet med et usundt indeklima. I samarbejde med DinGeo kan Niras tilbyde dig rådgivning om indeklimaet på Gammel Kongevej 33B, 1. tv. Udfyld formularen, så bliver du kontaktet.


Jakob og Brigitta fandt den gyldne skilsmissevej - Skilsmissebarnet\nJakob og Brigitta fandt den gyldne skilsmissevej\nBy Charlotte Trolle 26. september 2017 Hjælp til par, Skilsmisse\nUddrag fra artikel i ALT for damerne:\nHvor skal børnene være i julen? Og hvem betaler for fødselsdagsgaven? Konflikterne lurer overalt, når man bliver skilt. Siden Forældreansvarsloven blev vedtaget i 2007, er antallet af skilsmissesager, der er endt i Fogedretten, steget med 50 procent. Løsningen kan være helt lavpraktisk, og det hjælper to nye tiltag med: en juridisk aftale og en kommende app.\nBrigitta Scharfenberg og Jakob Smith Knudsen blev i februar en del af skilsmissestatistikken. Efter otte års parforhold valgte de at gå fra hinanden. De kalder det selv et udramatisk brud, men med to små børn på henholdsvis seks og tre år vidste de, at der var en indbygget risiko for konflikter omkring blandt andet jul, fødselsdagsgaver og samværsregler. Så derfor søgte de hjælp.\nVi har ikke haft en avanceret økonomisk skilsmisse, men det var primært delingen af børnene, der skulle findes en løsning på. Jeg ville gerne have, at vi fik diskuteret, hvilke rettigheder og forpligtelser vi havde i forhold til børnene. Der kunne eksempelvis ligge en udfordring i, at begge børn har adresse hos den ene af forældrene. I sådan et tilfælde kunne den forælder, hvor børnene havde adresse, vælge at flytte til en anden by uden at cleare det med den anden. Det var vigtigt for os at vide, hvilke konsekvenser det kunne have, siger Jakob.\nOg jeg var meget interesseret i, at der blev lavet en ordentlig aftale omkring jul. For jeg ville ikke have, at mine børn skulle holde to slags jul. Man skal invitere den part, der ikke har børnene – i hvert fald indtil en af os finder en ny partner. Jeg ville gerne have, at vi overvejede så meget som muligt og tog det, før problemerne – måske – ville komme. Mange tror, at man kan blive ved med at være gode venner efter en skilsmisse, og det er jo også vores håb, men man ved aldrig, hvordan tingene ser ud om et år eller to, siger Brigitta.\nDerfor var det vigtigt for dem at få lavet klare aftaler om alt. Gennem bekendte hørte de om to nye former for hjælp, som har til formål at nedbringe det stigende antal konflikter i skilsmissesager. Dels fandt de ud af, at der var mulighed for at lave en detaljeret aftale, som også var juridisk bindende, og dels kom de i kontakt med iværksætteren Richardt Deleuran, der er igang med at lave en app, som kan hjælpe med at gøre delingen af børn og bolig lettere.\nMange skilsmisseforældre vil gerne have, at alt skal være retfærdigt. Derfor tænker mange forældre, hvad kan jeg få? Hvis jeg ikke kan få halvdelen, går jeg gennem det offentlige system. Når de først havner i Statsforvaltningen, er der en risiko for, at mange sager udvikler sig til en krig mellem forældrene. Det vil vi hos Skilsmissebarnet gerne være med til at ændre på, siger jurist Charlotte Trolle, som sammen med sin kollega Julie Wijngaard siden januar i år har tilbudt skilsmissepar at lave en fælles skriftlig og bindende aftale.\nTilsammen har de mere end 17 års erfaring med skilsmissesager og har prøvet at sidde på den anden side af bordet i både Statsforvaltningen, kommunen og Ankestyrelsen. Derfor har de med egne øjne set, hvor slemt det kan gå, når par bliver skilt.\nMan kan ikke forestille sig, hvad forældre kan komme op og skændes over. Det kan være alt fra, hvem der skal betale for gummistøvlerne, til hvilken kode der skal være på barnets Ipad, siger Julie Wijngaard.\nI Statsforvaltningen vil der altid være en vinder og en taber. Det er her, konflikten blusser, for de to parter sidder overfor hinanden, og der er kun en af dem, der bliver tilfredse med afgørelsen. Derfor siger vi, til dem der kommer hos os: Lav nu nogle aftaler, som I begge kan stå inde for, inden det går galt. Vi tager parterne i hånden, og rådgiver dem om, hvad man kan gøre med eksempelvis samvær, bopæl, børnebidrag eller mere detaljeret i forhold til aftaler om gaver, nye kærester og konfirmation. For hvis ens barn eksempelvis er ti år, og der kun er fire år til konfirmationen, skal man måske tage stilling til, om eventuelle nye partnere må komme med til den? Vi hjælper forældrene med at tage stilling til alt, hvad de har behov for, siger Julie Wijngaard.\nIfølge Julie Wijngaard og Charlotte Trolle ønsker de fleste skilsmissepar at undgå at ende i Statsforvaltningen, for her har parrene ingen medbestemmelse.\nVi oplever, at mange skilsmissepar føler, at de bliver sat i en kasse, når de sidder i Statsforvaltningen. Her kan en tilfældig sagsbehandler afgøre, hvor mange dage faren eksempelvis må få med barnet. Men hos os bliver der ikke trukket noget ned over hovedet på nogen. Begge parter er med til at indgå en aftale hos os, som de er enige i, og det gør, at man får et andet ejerskab over processen. Men det bliver selvfølgelig ikke uden at sluge nogle kameler. Man må give køb på noget, men så får man også noget andet til gengæld, siger Julie Wijngaard og fortsætter:\nDet er samtidig også meget oppe i tiden, at man gerne selv vil være ind over processen. Mange går til parterapeut, men der kan man kun tale om følelser. Hos os kan skilsmissepar få hjælp til alt det juridiske. Vi kan lave lige den aftale, de vil have, og som passer til familiens behov.\nNetop derfor søgte Brigitta og Jakob hjælp hos Julie Wijngaard og Charlotte Trolle. Her fik de nedfældet på papir, at børnene skulle overgå til den anden klokken 12, at julen skulle fejres sammen, og at fødselsdage blev holdt hos den, der havde børnene. For dem var det med til at give tryghed i en situation, hvor alting var kaotisk og uoverskueligt.\nAftalen har givet tryghed og har gjort, at vi kan være mere fleksible. Det giver en sikkerhed, at man ved, at der i hvert fald ikke bliver ballade omkring det, der står i aftalen, siger Jakob.\nJa, for der er ingen tvivl om, at jo længere tid, der går, jo mere kommer man fra hinanden og bliver sig selv nærmest, så det er vigtigt, at man får lavet den aftale med det samme. Derfor vil jeg også anbefale alle at lave en aftale, så man ikke er i tvivl om, hvem der har børnene i hvilke ferier, og hvem der har ret til det ene eller andet, siger Brigitta.\nNøjagtig som Brigitta og Jakob gjorde, anbefaler de to jurister også, at skilsmissepar laver en aftale hurtigst muligt, da konflikterne ofte opstår lige efter bruddet.\nDet er den første tid efter bruddet, at det er værst. I Statsforvaltningen er ventetiden ofte 6-8 uger, og i den tid er det giftigt – både for forældrene og børnene. Derfor tilbyder vi, at par kan komme ind til den første samtale inden for en uge, siger Charlotte Trolle.\nAF CILLE LEWINSKY 22.AUG.2017\nLæs her hvordan vi kan hjælpe jer\nLæs vores gæsteblogindlæg om fælles juridiske aftaler hos parterapeut Katrine Axholm her


Anne-Mette Højbjerg - GiZ-Blog.dk: LookFantastic.dk Beauty Box - August 2017 - "Global Glamour"\nLookFantastic.dk Beauty Box - August 2017 - "Global Glamour"\nUdgivet: 15.8.17 ● Kategori: LF BeautyBox, Skønhed\nSå er vi nået til et af mine absolutte favorit tidspunkter på måneden - nemlig den tid hvor vi skal kigge lidt på indholdet af Beauty Boxen fra LookFantastic. Min anmeldelse ligger også inde på deres blog, så nu får I også lige en lille hurtig en herinde.\nJeg elsker designet på denne måneds box og jeg er virkelig ked af at den har fået et ordentligt tryk i transporten, for jeg ville så gerne have brugt den til noget kreativt. Men den er desværre ødelagt, så jeg må bare håbe at den næste bliver lige så fin. Men ja.. Designet er virkelig lækkert. Elsker farven og det simple design.\nTemaet "Global Glamour" hentyder til at produkterne i boxen denne måned er fra forskellige steder i verden. Noget jeg virkelig sætter pris på, da jeg derved kan få lov til at prøve produkter vi normalt ikke kan få fat i herhjemme i lille Danmark. Ulempen er dog at de kan være svære at finde efterfølgende hvis man forelsker sig i noget. Så det er både godt og skidt. Men her er hvad der gemte sig i denne måneds box.\nDet første jeg fik øje på da jeg åbnede boxen var en Shampoo og Balsam fra Mane’N Tail. Det var faktisk lidt pudsigt fordi jeg havde faktisk været tæt på at købe dem i full size da jeg var i Odense i starten af August. Men fik dem ikke købt fordi jeg var lidt usikker på hvordan mit hår ville reagere på dem nu her. Jeg har prøvet dem et par gange og det er altså meget forskelligt hvordan mit hår tager imod dem. Enten bliver mit hår lækkert eller også bliver det utroligt fedtet og umuligt at håndtere. Men mit hår reagerer rigtig godt på disse så er lidt ked af at jeg ikke fik købt dem i stor størrelse. Men må bare holde øje med dem næste gang jeg kommer til Odense eller når jeg ser dem andre steder.\nJeg er ikke den store fan af BB-cremer. Enten er de super fedtet, har den helt forkerte farve, dækker overhovedet ikke eller også er de bare fyldt med for meget solfaktor som får min hud til at slå voldsomt ud. Derfor har jeg heller ikke rigtig prøvet denne Super Beblesh Balm SPF30 PA++ BB Cream fra Skin79 mere end én gang. Dog er den ret bleg i farven, så den er ikke helt så skæv til min hudtone og så virker den ikke så fedtet. Men det kræver selvfølgelig at jeg har den på mere end et par timer før jeg kan udtale mig rigtigt om den. Men har simpelthen ikke turde prøve den rigtigt endnu.\nEn ting jeg blev ret glad for at finde i boxen var en Balm Ball Lip Hydrator fra Lottie London i varianten ”Cherry Pie”. Man kunne også få den der hedder ”Caramel Apple” og den er jeg virkelig ked af at jeg ikke har fået. Den ville være så perfekt til Efteråret og Vinteren. Og nok mere mig end cherry-varianten. Men når det er sagt, så er den jeg har fået altså også lækker. Den dufter overraskende godt og føles fantastisk på læberne. Og ja jeg har i forvejen alt for mange læbepomader, men med mit forbrug, så kan jeg aldrig få for mange.\nJeg er normalt ikke så glad for rense cremer, så da jeg så denne Gentle Silk Cleanser fra Gatineau i boxen var jeg ikke så begejstret. Dog må jeg sige at den er ret effektiv. For testes skulle den da. Det er ikke min favorit, men den gør da hvad den skal. og da tuben ikke er større, så kan jeg da godt bruge den op. Man kunne også få en toner, men havde jeg fået den så havde jeg nok været en smule træt af det. For jeg har så mange toners og jeg er simpelthen for dårlig til at få dem brugt. Så det var egentlig meget godt at det var rensen jeg fik med. Selvom jeg ikke er så glad for creme-rens. Så havde jeg hellere ville have haft en gel-rens.\nOg når nu vi snakker om ting jeg har rigeligt af, så gælder det også bodylotions. Men har mange i store tuber og ikke ret mange i små. Så jeg blev faktisk ret glad for at finde denne Moisturising Body Milk fra Korres i boxen. Jeg har fået den med Citron-basilikum og hold da op hvor dufter den altså bare lækker! Jeg ved man kunne få en anden variant også, men har ikke lige set nærmere på hvad den skulle være med. Men jeg er ret godt tilfreds med den jeg har fået. Huden føles lækker efter brug og jeg kommer helt sikkert til at bruge denne en del det næste lange stykke tid. Mums!\nSidst men ikke mindst så var der også en Magic Brow Pencil fra Lord & Berry med. Brandet kender jeg efterhånden ret godt og jeg var virkelig glad for at se et brynprodukt der endelig var i blyantsform. Jeg kan sjovt nok ikke bruge dem med en mascara-børste, da jeg jo ikke har nogle bryn, så denne type brynprodukter kan jeg bruge. Den er dog lidt blød i det, så jeg kan ikke rigtig bruge den til optegning af hårstrå, men den kan bruges til at fylde "halen" ud i brynet og farven er endelig brugbar. Den er ikke for gul eller orange som mange af de andre vi har fået, men derimod en rigtig fin brun farve. Den passer så meget bedre til mit hår som det er lige nu.\nAlt i alt en virkelig lækker box. Kan bruge alle tingene (stort set), og det sker ikke så tit. Så jeg er virkelig tilfreds med denne måneds box. Glæder mig til at se hvad næste måned byder på.


Forside › Uddannelser › Klassisk › Klaver\nDJM har et internationalt klavermiljø med et stort antal recitals og samarbejdsprojekter med professionelle ensembler og orkestre.\nUnderviserne udgør tilsammen et stærkt team, der i vid udstrækning supplerer hinanden. Der bliver lagt vægt på samarbejde og vidensdeling: Mange har to hovedfagslærere, der bliver jævnligt afholdt interne master classes, og de studerende overværer hinandens undervisning.\nDu kommer til at være en del af et rigt og fagligt udfordrende studiemiljø, hvor alle facetter af et professionelt liv som pianist vil blive dyrket. Kammermusik spiller en vigtig rolle, og du får mulighed for at deltage i studieture og ved klaverfestivaler, både på DJM og ved andre konservatorier. Lejlighedsvis arrangerer DJM masterclasses med internationale kunstnere.\nKlaverklassen ved DJM har en stærk tradition for sammenhold, og de studerende er særdeles aktive medspillere i planlægningen af de fælles faglige projekter.\nDesuden er der et tæt samarbejde med DJM’s rytmiske og elektroniske afdelinger, der jævnligt inddrager klassiske musikere i deres projekter. Og du har som klassisk musiker også gode muligheder for selv at finde samarbejdspartnere blandt de rytmiske og elektroniske studerende.\nDe pædagogiske uddannelser foregår i tæt samarbejde med hovedfagslærerne samt med musikskoler, MGK’er og andre talentmiljøer i regionen.\nUnderviserne er musikere med stor international erfaring som både solister og kammermusikere. Se mere via foto-link t.h.\nPå bacheloruddannelsen (BMus Klassisk klaver) får du viden, færdigheder og kompetencer til at begå dig som musiker, musikpædagog og entreprenant deltager i musiklivet. Bachelor-delen afsluttes med et bachelorprojekt.\nMusiker, Klassisk klaver\nMusikpædagog, Klassisk klaver\nEfter kandidatuddannelsen er det muligt at søge ind på en to-årig solistuddannelse (advanced postgraduate diploma). Uddannelsen kræver optagelsesprøve, og den afsluttes med en offentlig koncert. Der er også mulighed for at studere i specialklassen for pianister, hvor man fokuserer på to af fagene kammermusik, akkompagnement og repetition.\nSøren Rastogi, lektor\nJakob Alsgaard Bahr, studieadjunkt


Journalisten » Et spørgsmål om vinkling\nEt møde mellem mødre på Nørrebro fik blodet i kog blandt kommentatorer og politikere. Mindre end et døgn efter ”afsløringen” får piben dog en anden lyd hos flere. Var det, fordi den oprindelige artikel gengav virkeligheden forkert?\n05.02.2010 · 12:22\nIngen tvivl om, at det er en god historie. I disse tider er vi på vagt over for alt, hvad der kan tolkes som et knæfald for islamistiske kræfter. Ikke mindst efter et halvt års nærmest fiktiv debat om burkaer og hele sagen omkring en tegning, der på oprindelsestidspunktet egentlig også forargede en del pressefolk. Alt hvad der lugter af en islamificering af det danske samfund, er en god historie. En vigtig historie, for det er noget, der optager sindene fra Gedser til Skagen, hedder det sig.\nBåde fra Gedser og fra Skagen er der langt til Nørrebro. Og man kan også hævde, at der fra Pilestræde kan være langt ud til Holbergskolen. I hvert fald får man efter et døgns tid fornemmelsen af, at der er noget, der mangler i denne ellers gode historie.\nLad os i dette faglige forum dissekere artiklen for at søge en forklaring på, hvorfor flere ændrede holdning, da de havde sat sig lidt mere ind i sagen og på hvorfor både borgerlige og ikke-borgerlige samt socialistiske og ikke-socialistiske stemmer, syntes at reaktionen fra meningsfæller, var lige vel hysterisk.\nI første sætning af manchetten, falder man over et værdiladet ord: ”nægter”. Det er ikke forkert, at fædrene bliver ”nægtet” adgang til mødet, ligesom når vi i min mødregruppe er indforstået med, at fædre er ”nægtet” adgang. En gruppe i øvrigt sammensat af kommunens sundhedsplejerske. Ordet ”nægter” er faktuelt korrekt, men alligevel lægger vi – med hele debatten i baghovedet – en vis negativ klang over dette.\nIndledning: Lødig, tjek. Præsentation, tjek. Første uddybende citat er af skolelederen, øverst ansvarlig, men dog en mand, der ikke er arrangør af mødet. Han kommer med en generel påstand om, at kvinderne ellers ikke ville komme, fordi de ikke må for deres mænd. En rask lille generalisering, som accepteres ukritisk af os alle, fordi sådan er de jo de mænd. Det læser man jo hele tiden om. Det ved alle. Jeg har godt nok aldrig hørt det, hverken fra mændene selv eller deres koner, men en skoleleder er god nok som sandhedsvidne i denne journalistiske sammenhæng. Han må vide det.\nNetop denne begrundelse er baggrunden for den vilde opstandelse, som artiklen afstedkom. Skolen er nødt til at kønsopdele forældrene, fordi muslimske mænd nægter deres koner at mødes med andre mænd. Det kan og vil vi ikke finde os i, udbasunerede Søren Pind eksempelvis i samme medie og i lidt mere seriøse vendinger, chefredaktør Tom Jensen. http://tomjensen.blogs.berlingske.dk/2010/02/04/holbergskolen-g%25c3%25b8r-fatal-skade-pa-integrationen/\nDet principielle er ikke mange uenige om. Mænd må ikke sige til deres koner, at de ikke må dit og dat. Den ballade har vi selv været igennem for en generation siden, og i dag har vi ligestilling (!) og derfor accepterer vi ikke kønsopdeling. Her skal jeg undlade at indlede en polemik, hvori jeg inddrager førnævnte mødregruppe og endnu bedre Carlsberg-reklamerne om ”vores” (drengerøvenes) øl. Kort vil jeg dog gerne påstå, at kønsopdeling i dag er mere moderigtig end dengang, jeg voksede op i 70erne.\nMen stadig: Dette ligner et knæfald for muslimske mørkemænd og derfor er det en historie om, hvordan vi er på vej ned ad en glidebane. Eller rettere – det er, hvad der ligger til grund for historien og sådan bliver historien også brugt – for frivillig og ufrivillig kønsopdeling har vi ellers masser af i vores åbne samfund.\nHar journalisten et ærinde? At gøre os bange for den truende islamisme? Næppe. Hvorfor skulle denne, dygtige, erfarne journalist dog ville det? Han er journalist. Han gengiver verden, som den er, og så må denne verden slås om, hvad der skal gøres. Hans vinkel bakkes op af politikere, der forholder sig til egne indeværende værdikampe, og det er journalisten formentlig bevidst om, men dækkes ind af det faktum, at reaktionerne er enslydende fra DF til SF. Et kritisk spørgsmål kunne her være: Hvorfor spørge Christiansborg-politikere? Hvorfor ikke mødrene selv? Fædrene? Andre forældre? De kan sagtens være spurgt, men sorteret fra i den artikel, der danner basis for resten af pressens gengivelse af historien. Men hvorfor blev lige netop de forudsigelige reaktioner fra politikerne taget med i hovedhistorien?\nTil allersidst ser vi en skolelederformand, som bakker møderne op, for målet her var at sikre børnene mod mobning – ikke at opdrage på forældrene eller belære fædrene om, hvordan vi gør tingene her til lands. En forklaring, der lidt underløber vinklen, men ikke skader den med sin placering. Placeret længere oppe havde udtalelsen givet anledning til: Strid mellem skole og politikerne – og den historie er ganske enkel for slap. Havde man vendt bøtten, ville vinklen have været positiv i forhold til initiativet, Mødrecafeer. Og helt ærlig, den historie ville heller ikke være nået landet rundt, endsige frem på forsiden.\nVist har journalister del i den indeværende værdikamp, men kunne artiklen være bragt med samme fakta, en anden vinkel, andre kilder og være måske lige så tæt på virkeligheden? Tættere på?\nSøren Pind har trukket sit patetiske (i ordets oprindelige betydning) felttog tilbage. Læs gerne anden blogger på samme medie http://kastrup.blogs.berlingske.dk/2010/02/04/s%25c3%25b8ren-pind-kan-selv-v%25c3%25a6re-en-k%25c3%25a6lling/\nJeg for selv i blækhuset, da jeg så vinklen yderligere strammet i andre medier. Brugte dog fem minutter på at læse om mødet og faldt helt ned igen.\nDet er en god historie, journalisten har flere citater med, fakta er i orden. Men er historien en ubestridelig gengivelse af virkeligheden? Hvordan sikrer man – eller skal man sikre – at journalistikken ikke bliver brugt i en værdikamp, der af gode grunde ingen facitlister har?\nJeg har ikke svarene, men tillader mig at stille spørgsmålene, idet jeg mere end en gang har oplevet, hvorledes artikler – helt uden faktuelle fejl – tager et billede af den virkelige virkelighed – et billede som i længden går hen og bliver til et forvrænget billede i den medieskabte virkelighed, som vores beslutningstagere desværre ofte baserer deres politik på.\nOg for en ordens skyld – således at den journalistiske debat ikke afspores: Personligt kæmper jeg stadig for ligestilling i det danske samfund og er ikke kulturrelativist.


De fleste åfiskere kender helt sikkert til de uskrevne regler i forvejen. Men for nye medlemmer, eller dagkortfiskere der endnu ikke kender så meget til åfiskeri, kan det være fint lige at tage nedenstående tips med i betragtning, så man får en god start på sit åfiskeri.\nDerfor kommer her en række råd til hvorledes man bedst færdes langs åen. Så er man sikret gode oplevelser i ådalen fra start\nGå ikke ind foran andre ved åen.\nAccepter at andre kom til åen på det udvalgte stræk før dig, og start bag ved dem der allerede er i gang med at fiske. Der kan være mange ved åen i perioder, og det kræver at man tager hensyn til hinanden for at afvikle fiskeriet gnidningsfrit.\nHvis man ikke kan undgå at gå ind foran andre, så start dit fiskeri i så tilpas lang afstand foran som du selv ville ønske at andre gjorde det, hvis det var dem der startede foran dig ved åen. Der er mange meninger om dette, men 100-150 meter bør være minimum afstand, hvis man går ind foran andre.\nHusk at der også skal tages samme hensyn til dem på den anden side af åen! Medlemmer af en anden forening, eller dagkortløsere er også dine fiskekammerater.\nUdøv bevægeligt fiskeri langs åen.\nMan bør ikke ”fryse fast” på de gode pladser. Tag et par skridt imellem hvert kast, så du hele tiden bevæger dig langs åen. Dette sikrer at alle får mulighed for at fiske på de gode standpladser. Når der er flere fiskere på samme stræk, bør fiskeriet foregå i nedstrøms retning.\nEr du alene ved åen kan du jo selv vurdere om du vil gå op- eller nedstrøms. Det vigtigste her er at tage hensyn til andre når man ikke er alene ved åen. Og dette gøres bedst ved at afvikle fiskeriet bevægeligt i nedstrøms retning.\nGå roligt i ådalen.\nNår du kommer ned til åen fra parkeringspladsen, skal man ofte gå et stykke langs åen før man når til udgangspunktet for fiskeriet på det pågældende stræk.\nGå roligt langs åen og gerne lidt væk fra åbrinken, hvilket mange steder let lader sig gøre. Havørrederne i åen er store og SKY, og hvis man tramper hårdt i åbrinken eller kaster en tydelig skygge udover åen, får man skræmt de fleste i skjul igen.\nAt gå roligt i ådalen gælder også når man selv er færdig med at fiske. Så bevæger man sig roligt væk fra vandet, for der er jo oftest stadigvæk andre lystfiskere ude langs åen. Og dem behøver man jo ikke at spolere chancerne for, fordi man selv har afsluttet sit fiskeri og skal skynde sig op til bilen.\nKend dit fiskevand.\nDrømmer du om at prøve det spændende natfiskeri i åen? Så start med at tage en dagstur til de stræk af åen du overvejer at prøve at fiske i døgnets mørke timer.\nDet kan være rigtigt godt givet ud, fordi man så kan se præcis hvor fiskeretten starter og slutter, hvor der er et elhegn eller en grøft, hvor der er et træ der umuliggør et fluekast og hvor er bredden sumpet og hvor er den fast?\nVed man disse ting om det pågældende stræk af åen, kan man spare sig for nogle trælse overraskelser i mørket. Og så får man jo også lige set standpladserne/svingene i dagslys, hvilket som regel både gør det lettere at fiske dem af i mørket, men også forbedrer éns chancer for fangst\nSpar på lyset under natfiskeri.\nNatfiskeri efter havørreder er en effektiv metode, men det kræver lidt ”lys disciplin”. Gå derfor ikke langs åen med pandelampen tændt, fordi du reelt ikke aner hvor du, eller åen er! Tag som ovennævnt en tur i dagslys, så du kan lære strækket at kende og derved kan gå roligt langs åen om natten uden lys.\nFiskene kommer frem for at forsvare deres standpladser i ly af mørket, men de er stadig meget sky. Lyser du ud over vandet langs åen med en pandelampe bliver fiskene let skræmt, og du spolerer således ikke bare dine egne chancer for fangst, men også andres!\nDet er helt ok at tænde lys for at skifte flue, eller ordne sit forfang. Men gå gerne lidt ind i engen et stykke væk fra åen, eksempelvis 8-10 meter, og vend så ryggen til åen inden du tænder pandelampen. Så generer det ikke fiskeriet så meget. Og så skal man selvfølgelig også bare tænde pandelampen når man skal lande en fisk. Det er det pandelampen reelt skal anvendes til\nHav respekt for andres fiskemetoder langs åen, og tid til en hyggesnak.\nUanset hvilken agn og metode du selv anvender i dit åfiskeri, så respekter at andre fisker på en anden måde end dig selv langs åen.\nMåske er du endda heldig på din fisketur at møde en lodsejer der fisker med sit toggergarn, som er en traditionel fiskemetode der i dag kun må udføres langs Karup å som det eneste sted i landet.\nGiv dig selv tid til at stoppe op og tage en kort venlig snak med de lystfiskere og lodsejere du møder langs åen, eller på parkeringspladserne. De elsker åen, naturen og fiskeriet mindst ligeså højt som du selv gør. Og en stor del af glæden ved en god tur til åen, er for de fleste ikke kun defineret af fangst. Det drejer sig i høj grad også om at møde ligesindede


Villa Haniel Suite Hugo - Lejlighed - Dresden\nMånedlig pris for 1 gæst 13712 DKK\nMeget flot lejlighed i en storslået villa. Bedøvelse barok stuk elementer. Ser i fast endnu bedre end placeret på Fotos.absolut stille. Velassorteret supermarked direkte modsatte. Key afhente hurtigt og nemt. Vi vil helt sikkert gå igen.


OddFischleinJul 2018 - OddFischlein\nSå er vi klar til at tømme julebowlen og poppe boblerne. Årets bowle på havnekontoret rummer alt godt fra et 2018 med fantastiske kundeoplevelser.\nBåde med de kunder der har fulgt os længe, og med dem der er lige hoppet ombord - der var: dem med behov for brandstrategiske fikspunkter, dem med nye visuelle identiteter, publikationer, illustrationer og grafiske lækkerier, dem med udstillingsdesign og dem med de skarpe kampagnebudskaber.\nAlle kunder med meningsfyldte dagsordener - hvad end de sætter naturens kræfter på landkortet; skaber rum for kulturelle fusioner; laver digitale forløb for sundhedssektoren og de socialt udsatte; udklækker morgendagens arkitekter eller sætter læring om efterkrigstiden på verdenskortet.\nUanset størrelse og branche, kunder der har vist os tillid og lukket os indenfor, for at skærpe fokus og sætte deres brand i bevægelse. Vi glæder os til næste år, hvor vi allerede nu ved at der ligger en bunke af spændende og udfordrende projekter der sætter krav til både kreativitet og solidt håndværk.\nTak for et dejligt år - glædelig jul & rigtigt godt nytår.


25. august 2015 af Spisestuen 2 kommentarer\nOste tacos har jeg lavet før, de er bare ikke endt på bloggen før nu 🙂\nTaco skaller lavet kun af smeltet ost. Det smager mega godt!\nFyld dine oste tacos med det, du har lyst til. Vores favorit er oksekød med taco krydderi, græsk yoghurt 10%, peberfrugt, majs og syltede grønne chili. Server gerne en god salat til.\nIngredienser – 4 styk\n1 pose revet cheddar – 240 gram\nDel osten i 4 og spred hver ud på en bageplade.\nBages i ovnen ved 200 grader almindelig ovn i ca. 10 minutter.\nLad dem køle et par minutter på bagepladen, inden de hænges over en rist.\nNår de er kølet ned til stuetemperatur, er de faste og klar til at blive fyldt.\nSkrevet i: Aftensmad, Tilbehør Tags: cheddar\n26. august 2015 kl. 7:59\nMmm.. sikke en sjov ide, Det må jeg prøve en dag 🙂\nSamantha fra www.samanthafotheringham.dk\n26. august 2015 kl. 12:07\nMange tak for hilsen Samantha 🙂 Håber de smager dig 🙂


Vi er nødt til at holde tyskerne ansvarlige for, hvorfor disse oplysninger ikke er havnet hos os, siger Socialdemokratiets EU-ordfører, Peter Hummelgaard Thomsen\nTyskland advarede ikke Danmark om svindel med udbytteskat. Nu kalder Socialdemokratiet minister i samråd\n22. OKT 2018 12.53\nSocialdemokratiet kalder skatteminister Karsten Lauritzen (V) i samråd i sagen om svindel med udbytteskat. Det sker, efter at DR og Politiken og en række andre europæiske medier har afsløret, at tyske myndigheder kendte til planer om skattesvindel mod Danmark i 2012.\nVil Danmark rejse en sag og bede om erstatning fra tyskerne?, vil han vide.\nOg han vil have svar på, hvad Danmark fremadrettet kan gøre for at samarbejde bedre med andre myndigheder i Europa, så lignende sager ikke sker igen.\nMinister: Tager kontakt til tyske myndigheder\n12,7 milliarder kroner er forsvundet ud af den danske statskasse. Danske myndigheder opdagede svindlen i 2015. Det var altså tre år efter tysk politis ransagning i 2012, hvor politiet beslaglagde dokumenter, hvor Danmark og flere andre lande blev nævnt som mulige mål for skattesvindel.


Elektrisk højdejustering til industrielle arbejdsstationer\nElektrisk hojdejustering til industrielle arbejdsstationer\nStigende polularitet: Elektrisk højdejustering til industrielle arbejdsstationer\nErgonomi er også et fokusområde inden for produktion. Efterspørgslen efter elektriske højdejusterbare arbejdsborde er i kraftig vækst.\nNår du besøger fabrikken hos den tyske producent RAU, mødes du af den behagelige duft af nyt træ. Du forstår hurtigt hvorfor: RAU fremstiller et stort udvalg af arbejdsbænke med bordplader af massiv bøg. Den ejerledede virksomhed har fremstillet udstyr til arbejdspladser siden 1946, og i de seneste år har der også været fokus på elektriske højdejusterbare borde, arbejdsborde og arbejdsbænke.\nBæredygtig produktion og lokale indkøb\nVirksomheden i Svabien i Tyskland har haft en kraftig vækst i de seneste år. Den har nu 110 medarbejdere. Gero Henninger, der er ansvarlig for salg og markedsføring, siger "Kvalitet, regionalt fokus og bæredygtighed er vigtige prioriteter hos RAU. Træet indkøbes lokalt og bliver tørret og klargjort til produktionen internt hos os. Energiforbruget til processen genereres i virksomhedens eget kombinerede kraftvarmeanlæg. Energien leveres derudover af solpaneler på taget. De elektriske aktuatorsystemer indkøbes ikke i Fjernøsten, men leveres fra den danske producent LINAK".\nProgressive idéer - fra energi til ergonomi\nVirksomheden RAU er kendt for at tænke progressivt og ikke kun med deres egen energiforsyning. Derfor har produktsortimentet omfattet hæve-/sænkeborde i omkring 15 år. Virksomheden har samarbejdet med LINAK i ca. seks år nu.\nLINAK introducerede idéen med elektrisk højdejustering til kontorarbejdspladser på markedet for omkring 30 år siden. Gero Henninger ved, at idéen med højdejustering er udviklet i Skandinavien, og at den også hurtigt blev populær i hans område.\nI dag ved vi, at det er skadeligt for helbredet at sidde for meget ned. Vi kan også få helbredsproblemer, når vi sidder forkert. Agile og ergonomiske arbejdsformer er blevet standarden, især i de store virksomheder.\nBordplader i massiv bøg til arbejdsstationer er RAUs speciale. Foto: RAU GmbH\nSmå og mellemstore virksomheder er derimod ikke nået lige så langt. Det bekræfter den tyske virksomhedssammenslutning Industrieverband Büro und Arbeitswelt e.V. i en ny undersøgelse. Efterspørgslen efter elektriske højdejusterbare arbejdsborde er i kraftig vækst - også i Tyskland.\nErgonomi er også et fokusområde inden for produktion. "Andelen af manuelt justerbare arbejdsstationer i industrien er højere, men vi ser en vækst inden for elektriske justeringsløsninger i segmentet," siger Gero Henninger.\nOmlægning fra hydrauliske løsninger til elektriske og vedligeholdelsesfrie aktuatorsystemer.\nTidligere anvendte RAU hydraulikcylindre til systemerne til højdejustering. "Vedligeholdelsesomkostningerne var enormt høje. Derfor begyndte vi at se os omkring efter en vedligeholdelsesfri løsning," siger Gero Henninger.\nDe afprøvede forskellige løsninger, for eksempel borde med manuelt håndsving og med elektrisk motor. "Det var ikke den optimale løsning," siger Gero Henninger. For seks år siden, da samarbejdet med LINAK blev indledt, besluttede RAU sig for kun at anvende elektriske løsninger.\n"De elektriske løsninger er rene og vedligeholdelsesfrie, og de er hurtige at indbygge," siger Gero Henninger, "og vi har fået god support fra LINAK." Til de elektriske lineære løsninger bruger RAU DL1A og DL15. De tilbyder elektriske højdejusterbare arbejdsstationer til forskellige vægtkategorier, afhængigt af kravene til løftekraft, udstyr og brug. Vægten på arbejdsstationerne varierer fra 150 og 300 til 650 kg.\nRAU tilbyder kombinationer, der svarer til kundernes behov. Størrelse, bordplade og farve - for blot at nævne nogle få. Der er faktisk et uendeligt antal kombinationer for køberen, når de skal sammensætte deres egen personlige løsning. Foto: RAU GmbH\nUtallige kombinationer løser kundernes behov\n"Vi arbejder med mange standarder her," forklarer Gero Henninger. Men alligevel kan vi tilbyde arbejdsborde i mange forskellige bredder og konstruktioner, og de kan kombineres individuelt. Der er mulighed for at vælge mellem forskellige bordplader eller en massiv træbordplade. Man kan også vælge forskellige farver på de enkelte komponenter. Der er faktisk utallige kombinationsmuligheder, og køberen kan finde sin helt egen personlige løsning.\nRAU leverer kun sine produkter til specialbranchen. De har for nylig lanceret en internetbutik, der skal understøtte salget, og hvor køberne i sidste trin henvises til deres lokale forhandler.\nKontakt os, hvis du vil høre mere om aktuatorsystemløsninger til industrielle arbejdsstationer eller tekniske arbejdsstationer.\nMobile arbejdsbænke giver en større fleksibilitet – både i produktionen og for den medarbejder, der bruger arbejdsbænken. Foto: RAU GmbH\nFokus på ergonomi i produktionen\nVed at forbedre arbejdsmiljøet i produktionsfaciliteter kan antallet af sygedage mindskes.


Stå på 17 og vind på Skt. Patricks Dag i Unibet Live Casino\nCasino Online DK »Nyheder »Stå på 17 og vind på Skt. Patricks Dag\nI morgen er det Skt. Patricks Dag, og det er vist ikke en dag, som vi fejrer specielt meget i Danmark. Det er jo heller ikke så mærkeligt, i og med at det er den irske nationaldag. Der er nok heller ikke mange om nogen irere, der fejrer Grundlovsdag. Men sjovt nok er der mange casinoer, der har særlige kampagner i anledning af denne irske dag. Det er vel at mærke også kampagner, som danskere kan være med i. Det er selvfølgelig lidt pudsigt, men det må have noget at gøre med, at irere betragtes som heldige. Eller også har de bare nogle særligt heldige eventyrfigurer og lignende i deres eventyr. Der er i hvert fald også mange spilleautomater med temaer, hvori disse indgå såsom som de velkendte Leprechaun automater.\nSpil med i spændende ny kampagne på Unibet\nEt af de særlige Skt. Patricks Dag tilbud finder du på Unibet Casino, men faktisk er der specielle tilbud på en lang række af de danske casinoer. Du kan derfor med fordel kigge rundt på de forskellige casinoer, men her skal vi altså kigge på et af de bedste tilbud, nemlig Unibets.\nBlackjack med ekstra udbetalinger i anledning af Skt. Patricks Dag\nI Blackjack spillet gælder det som bekendt om at vinde over dealeren. Formålet er derfor at få 21 eller at komme så tæt derpå som muligt. Dealeren følger særlige regler for, hvordan han kan trække i den forbindelse. Dealeren skal således fortsætte, indtil han har 21, men han skal stå, hvis han har fået 17 eller derover. Får dealeren over 21 er han, ligesom spillere der måtte få det, bus. Men i disse dage kører spillet med et lille twist på Unibet Live Casino, og det er til din fordel!\nSpørgsmålet er, om du kan slå dealeren uden at ramme 21? Hvis du får en hånd med værdien 17 fra i dag, den 16. marts, og til og med den 18. marts, så handler det bare om at have lidt is i maven. Så fordobler Unibet Live Casino nemlig din gevinst, hvis du vinder over dealeren ved at stå på 17 i stedet for at trække nyt kort.\nSådan er du med i Unibets Skt. Patricks Dag kampagne\nDu skal tilmelde dig på Unibet Live Casinos kampagneside. Herefter skal du blot spille Live Blackjack på casinoet fra den 16. marts og til og med 18. marts. Bemærk, at det kun er spil på Live Blackjack Grande bordene, der tæller. Den højeste belønning, som kan opnås pr. spiller er 500 kroner, og alle vunde belønninger bliver automatisk tilføjet som kontante seneste 72 timer efter afslutningen af kampagnen.\nHusk, at du skal tilmelde dig, inden du deltager i denne kampagne. Når en spiller vinder med 17, bliver gevinsten fordoblet op til et højst 500 kroner. Pushes bliver ikke anset som en vindende hånd i denne kampagne. Der er krav om en mindsteindsats på 50 kr., så du skal huske, at du skal spille for 50 kr. i hver hånd for at kvalificere dig. Husk også at læse alle regler og vilkår, herunder også Unibet Live Casinos generelle regler og vilkår for denne kampagne.


Feriebolig, Scharbeutz, DE: Ferielejligheder m.m. | HomeAway\nVi fandt 3.635 ferieboliger — angiv dine datoer for at se tilgængelighed\nSe 2.948 Ferielejligheder\nSe 578 Feriehuse\nSe 2.940 Studios\nFind det bedste sted i Scharbeutz\nSe alle 3.635 ferieboliger\nStranden i Scharbeutz er klar til at blive udforsket\nOmrådets historiske seværdigheder og museer er blot nogle af grundene til at nyde en ferie i Scharbeutz. Denne imødekommende by besnærer besøgende med sine spamuligheder og sine strande. Mange af vores ferieboliger har både udendørs areal, separat spiseplads og fuldt udstyret køkken, så du kan lave lækre hjemmelavede måltider.\nOplevelser og attraktioner i og omkring Scharbeutz\nSøger du efter attraktioner i området? Selvom det kan være fristende at blive i din hyggelige feriebolig hele dagen, så tag et smut ud, og oplev alt, hvad Scharbeutz har at byde på. Her er nogle af de største attraktioner, som ligger højst 50 km fra bymidten:\nHansa Park (7,7 km)\nNiendorf-fugleparken (9,1 km)\nWakenitz-naturreservatet (17,9 km)\nGolfclub Segeberg e.V. (18,8 km)\nOplev de naturskønne seværdigheder i Scharbeutz\nUanset om du er en eventyrlysten rejsende eller bare vil nyde omgivelserne, er Scharbeutz et fantastisk sted at nyde den smukke natur. Dette er nogle få af områdets mest fascinerende naturlige seværdigheder, som alle ligger mindre en 50 km fra byens centrum:\nGrosser Eutiner See (13,5 km)\nBräutigamseiche, Dodauer Forst (15,1 km)\nSådan kommer du til og omkring i Scharbeutz\nFlyv til Lübeck (LBC), som er den nærmeste lufthavn og som ligger 24,5 km fra byens centrum. Hvis du ikke kan finde en flyafgang, der passer til din rejse, kan du i stedet overveje at flyve til Hamburg (HAM), som ligger 62,7 km væk.\nRejser du med tog, er Pönitz Station, Scharbeutz Station og Scharbeutz Haffkrug Station hovedstationerne i området.\nHvor skal jeg overnatte nær Scharbeutz, DE?\nVores annoncer i 2019 tilbyder et stort udvalg af 3.635 ferieboliger nær Scharbeutz. Fra 2.948 Ferielejligheder til 578 Feriehuse – du kan finde unikke ferieboliger til en uforglemmelig ferie eller et hyggeligt weekendophold med familie og venner. På HomeAway finder du det bedste sted at overnatte nær Scharbeutz.\nHvilket område er bedst at overnatte i, når jeg rejser til Scharbeutz?\nUanset om du rejser på egen hånd eller med familie og venner, får du her en oversigt over de områder med det største udvalg af ferieboliger til en længere ferie eller et weekendophold i Scharbeutz:\nSt. Lorenz: 58 ferieboliger\nHvad er de mest populære seværdigheder at overnatte i nærheden af på en rejse til Scharbeutz?\nHomeAway tilbyder en lang række ferieboliger i nærheden af spændende seværdigheder i Scharbeutz. De mest populære seværdigheder, som HomeAways feriegæster overnatter i nærheden af, er:\nOstsee Therme Scharbeutz: 5.597 feriehuse\nScharbeutz Haffkrug Station: 5.630 feriehuse\nScharbeutz Station: 6.706 feriehuse\nMuseum für Regionalgeschichte: 5.905 feriehuse\nHansa Park: 5.847 feriehuse\nDer er også en lang række andre seværdigheder i Scharbeutz, som du kan finde en feriebolig i nærheden af på HomeAway. Brug søgefeltet for at se udvalget af ledige ferieboliger i nærheden af din foretrukne seværdighed.\nKan jeg leje Ferielejligheder i Scharbeutz?\nJa, selvfølgelig. HomeAway tilbyder 2.948 Ferielejligheder i Scharbeutz. Blandt andre populære typer af ferieboliger i Scharbeutz finder du:\nFeriehuse: 578 ferieboliger\nKan jeg finde en feriebolig med pool i Scharbeutz?\nJa, du kan vælge din foretrukne feriebolig med pool blandt vores 268 ferieboliger med pool i Scharbeutz. Brug søgefeltet for at se udvalget af ledige ferieboliger.\nUdforsk destinationer i området omkring Scharbeutz


Den inderste kerne - Lotte Kaa Andersen - E-bog - Lydbog - BookBeat\n”Den inderste kerne” er en biografisk roman om den danske matematiker og jordskælvsforsker Inge Lehmann (1888-1993). Som verdens første kvindelige seismolog mødte hun megen modstand i det danske naturvidenskabelige miljø, der i høj grad var en lukket herreklub. Men da hun i 1950’erne blev inviteret til USA for at forske, kom hendes arbejde til at spille en rolle under Den Kolde Krigs atomvåbenkapløb. ”Den inderste kerne” fortæller historien om et sammensat, egenrådigt og myreflittigt menneske, som ikke blev anerkendt i sit hjemland, før hun var langt oppe i 70’erne, og følger nedslag i et liv, der forløber næsten parallelt med det 20. århundrede. ”Den inderste kerne” er en skæbnefortælling om kvindeliv, lidenskab og videnskab. Om forfatteren: Lotte Kaa Andersen (f. 1968) er litteraturhistoriker og udgav fra 2015-2018 Hellerup-trilogien ”Hambros Allé 7-9-13”, ”100 dage” og ”Syv sind”, hvor vi følger tre familier i årene omkring finanskrisen og frem til i dag. ”Hambros Allé 7-9-13” blev shortlistet til Debutantprisen og nomineret til Læsernes Bogpris, og ”Syv sind” blev nomineret til Bedste roman ved Mofibo Awards 2020.


Deltager: Nyhedsstrømmen er for hurtig - Trendsonline.dk\nudgivet den 13. apr, 2013 på 10:42 am 15. april 2013\nHun anede ikke, hvad hun gik ind til fredag. Som studerende på Danmarks Medie- og Journalisthøjskole i Aarhus var Mette Schmidt Rasmussen (bagerst i billedet) kommet med til Startup Weekend Copenhagen Media som et tilbud.\nDerfor vidste hun heller ikke, hvilke ’konsekvenser’ det har at pitche en ide til en Startup Weekend. Vi fangede hende lørdag morgen, da hun ankom til dagens opgaver som leder for et team.\nHendes ide er at gøre politik forståeligt for unge. Hun oplever, at det daglige nyhedsflow ofte passerer så hurtigt, at man aldrig får baggrunden med. Hun nævner denne uges store politiske temaer, offentlighedsloven og lock-outen af lærerne, som gode eksempler på politiske emner, som unge ikke forstår og derfor heller ikke læser. Og det er synd. Både for de unge og for demokratiet.\n– Det er et kæmpe problem, fastslår Mette Schmidt Rasmussen og får opbakning fra Paul, der er udvikler og en del af hendes team.\nPaul er fra England og har netop oplevet, hvordan de britiske medier efter Margaret Thatchers død i denne uge hurtigt begyndte at formidle meget indforstået, hvilket gør det svært for hans generation at forstå, hvad det egentlig handler om.\nMere om Mette og hendes team senere på weekenden.\nPingback: Få overblik over idéerne til Startup Weekend Copenhagen Media ‹ Trendsonline.dk


Historisk bedrift af Tommerup Vandpolo\nMange har i årenes løb sagt, at det ikke kunne lade sig gøre, men nu er det altså sket. Den lille klub fra en mindre stationsby har slået alle andre og vundet to Danske Mesterskaber på en dag. Begge Tommerup Vandpolos seniorhold vandt deres finaler lørdag den 22. maj 2021, en super flot præstation. Det var herrernes første finalespil nogensinde og så gik de ind og vandt. Dameholdet toppede også med deres præstation, idet de genvandt mesterskabet fra 2020 og det er tredje gang de vinder.\nTommerups damer spillede mod Slagelse/KVIK og startede egentlig rigtig fint ud i første periode, hvor det lykkedes os at holde modstanderne fra at score, mens vi selv fik scoret 3 gange, vi burde have haft et mål mere, idet vi efter 39 sekunders spil fik tilkendt et straffekast, som vi desværre brændte. Men efter første periode var vi foran med 3-0.\nAnden periode virkede det som om pigerne ikke var klar, idet vi ikke spillede som første periode og vi fik ikke scoret, mens modstanderen scorede to gange. Så efter anden periode var resultatet 3-2 til Tommerup og lidt for spændende.\nI tredje periode får vi scoret på et overtal, men brænder to overtal og et straffekast. Vi scorede heldigvis på et andet straffekast. Hvilket betød at vi førte 5-2 inden sidste periode.\nSidste periode bliver også en rodet affære for Tommerups hold, der ikke spillede op til det de virkelig kan og tidligere har vist. Men vi forstår at holde status Quo idet perioden endte 2-2 og dermed genvandt Tommerups damehold det Danske Mesterskab med 7-4.\nFølgende deltog på dameholdet: Franka Erak, Elisabeth Zachries, Amalie Jensen, Kathrine Greve, Coline Gentil, Camilla Kruse, Astrid Vestergaard, Cecilie Olofsson, Clara Friis, Rebekka Jultved, Anne Marie Knudsen, Laura Salvig, Natacha Drest. Målscore for Tommerup: Rebekka Jultved, Camilla Kruse og Cecilie Olofsson med hver et mål, Amalie Jensen og Kathrine Greve scorede to mål hver.\nHelt vildt at de nu har vundet mesterskabet 3 gange og denne gang hvor herrerne efterfølgende også vandt mesterskabet, efter de for første gang havde spillet sig i finalespillet.\nHerrerne havde tabt første finale med 8-11 til KVIK og var således klar over, at vores eneste chance for at vinde mesterskabet, var at vinde kampen og efterfølgende straffekonkurrencen. Hvis kampen blev uafgjort ville KVIK vinde.\nDet blev en gyser af en kamp, hvor begge hold på skift scorer i første periode. Tommerups overtalsspil fungerede rigtigt godt og vi scorede 3 på overtal. KVIK fulgte dog med til 3-3 og 36 sekunder før tid scorer Tommerup til perioderesultatet 4-3.\nAnden periode blev rigtig udmarvende med meget svømning for begge hold, der blev kun scoret en gang og det var KVIK der udlignede til 4-4.\nI tredje periode kom der igen flere udvisninger og et straffekast der dog blev underkendt. Tommerup vandt tredje periode 2-1 og resultatet var 6-5 før fjerde og sidste periode.\nStarten af fjerde periode var helt tæt og KVIK fik udlignet til 7-7, hvorefter Tommerup trak fra og vandt den ordinære kamp 10-7. Det betød at alt skulle afgøres med straffekast.\nEfter de første fem kast til hver klub var stillingen 4-4. Så skulle der fortsættes med et skud til hver klub og ved første brændte straffekast var modsatte hold vinder hvis de ellers scorede. Tommerup scorede på deres 2 første skud og vores målmand Silas Pedersen reddede KVIKs skud – Tommerup vandt straffekast med 6-5 og er dermed DANSKE MESTRE 2021.\nFølgende spillere deltog for Tommerups hold: Silas Pedersen, Marcus la Cour, Valdemar Paustian, Nicolai Stampe, Johannes Andersen, Christian V. Andersen, Nicolaj Villadsen, Mikkel la Cour, Alexander K. Greve, Sebastian Pedersen, Oliver Stampe, Andreas Thiel, Asbjørn Jeppesen.\nTommerups målscorer var: Johannes Andersen med 1 mål, Nicolai Stampe, Marcus la Cour og Nicolaj Villadsen med 2mål, Alexander Greve, Christian V. Andersen og Sebastian Pedersen scorer 3 mål,


East StratCom: Der er ingen ”no-go” zoner i Sverige | Folkets Avis\nEast StratCom: Der er ingen ”no-go” zoner i Sverige\nSkrevet af Jesper Larsen\nI seneste nummer af EU's anti-propaganda udgivelse kan man læse hvad der, ifølge EU, er et ”åbenlyst eksempel” på en ”komplet fabrikeret historie” bragt af det russiske statsfinansierede medie, Sputnik. Sputnik skriver der er 65 ”no-go” zoner i Sverige, men ifølge East StratCom er der ikke en eneste.\nEast StratCom er EU’s task-force, der bekæmper pro-Kreml misinformation, men som jeg skrev i en tidligere artikel med titlen "EU's East StratCom: Islamkritik er russisk propaganda" på Folkets Avis, så gælder det også kritik af EU’s flygtninge og immigrationspolitik, uanset det intet har at gøre med Rusland.\nSputniks artikel fortæller, at en tredjedel af svenske kommuner ansætter private valgselskaber, for at skabe sikkerhed på offentlige steder, og refererer svensk public service radio. Sputnik beskriver derudover svensk politis problemer med at løfte opgaven, og at de er ved at bukke under, fordi mindst tre politifolk opsiger deres job her dag. Betjentene kan ikke klare presset og med en konstant skrumpende styrke har de problemer med at håndtere terrorisme, organiseret kriminalitet og migrantkrisen. Her refererer Sputnik Göteborg-Posten og talskvinden for de svenske politifolks fagforening.\nTil trods for den spirende terrortrussel, så er nogle af de største udfordringer for svensk politi i de 65 officielle ”eksklusions områder”, der reelt er ghettoer med lovløshed og stor kriminalitet. I disse ”no-go zoner” mødes politi og brandvæsen ofte med køller og sten\nSputnik fortæller til sidst i artiklen, at til trods for en milliardindsprøjtning til politiet, så er opklaringsprocenten af kriminalitet, over en bred kam, nu den laveste i 16 år.\nEast StratCom kalder i deres nyhedsbrev artiklen en ”komplet fabrikeret historie” og henviser til svensk politis hjemmeside. På hjemmeside ligger en officiel rapport, der har identificeret 53 områder som kaldes ”sårbare” og altså ikke "no-go zoner", som Sputnik fortæller deres læsere. East StratCom påpeger desuden at ”Svensk politi arbejder med øget synlighed og en langsigtet indsats i disse områder”.\nDer er ingen uenighed om, at der kastes med sten mod politi, presse og brandvæsen i disse områder, eller at arbejdsløsheden og kriminaliteten er skyhøj. Uenigheden er om ordvalget.\nEast StratCom mener, at Sputnik skal bruge samme eufemisme, dvs. kalde områderne for ”sårbare” i stedet for ”no-go”, ligesom svensk politi gør. Der findes, ifølge East StratCom, slet ikke ”no-go” zoner i Sverige.\nAndre medier om svenske ghetto områder\nMen det er imidlertid ikke kun Sputnik, der har kaldt områderne for ”no-go”-zoner, det gjorde australske 60 Minutes også i marts, hvor de besøgte Sverige og blev overfaldet. Klippet ligger på YouTube.\nInden for få minutter køres holdets kameramand ned i et af områderne, og holdet får efterfølgende politibeskyttelse. Politiet holder sig dog på afstand for, som de selv siger: "at undgå at provokere". Da politiet senere forlader stedet, bliver 60 Minutes-holdet overfaldet, og de ender med at flygte.\nNorske NRK tv har også været på besøg i Sverige og bragte i maj et ti minutter langt indslag om forholdende. Dette indlæg ligger også på YouTube.\nHer ses at svensk politi altid færdes med skudsikker vest og har hjelm, som standardudstyr, for at beskytte sig mod stenkast. Den svenske politibetjent fortæller, at der laves deciderede bagholdsangreb mod politiet (kaldet ”politi-fiskning”), hvor de tilkaldes og mødes med stenkast.\nUnder indslaget interviewes en forsker og en imam, men disse interview må afbrydes pga. trusler, chikane og stenkast fra maskerede mænd, til trods for private vagter er til stede for at yde beskyttelse.\nTil sidst i indslaget bliver det for farligt for den norske journalist, og han må ikke længere følge svensk politi, der har fået forstærkninger, for at ”tage et område tilbage”, som politiet i følge journalisten for længst har mistet kontrollen over. NRK refererer de 55 områder som ”farlige”-områder.\nVirkelighedsfornægtelse i East StratCom\nDen eneste ubetydelige fejl i Sputniks artikel er tallet 65 i stedet for det officielle 53. East StratCom kalder omvendt det samlede for ”en fabrikeret historie" og pro-Kreml misinformation, men det er det tydeligvis ikke.\nTværtimod er det East StratCom, der misinformerer og negligerer, faktisk benægter, problemets eksistens og omfang. East StratCom refererer at ”Svensk politi arbejder med øget synlighed og en langsigtet indsats i disse områder”, men forholder sig slet ikke til virkeligheden, som er, at tre politifolk forlader deres job hver dag, og en fokuseret indsats på de ”sårbare” områder selvsagt sker på bekostning af andet politiarbejde, f.eks. terrorbekæmpelse eller organiseret kriminalitet.\nMan kan hævde, at Sputniks artikel sætter Sverige i dårligt lys, men den er både korrekt og gennemarbejdet. Sputnik beskriver den situation Sverige står i, efter landet har taget for mange flygtninge og migranter, og som sagt har vestlige medier været forbi før Sputnik. Krisen er et ømtåleligt emne i hele EU, der har fejlet i såvel at finde fælles løsninger, som at gennemføre de løsninger medlemslandene selv har aftalt.\nPropagandastyrken East StratCom kommer her til undsætning og kalder virkeligheden for ”en fabrikeret” historie, og de der forholder sig til virkeligheden, må åbenbart være ofre for russisk-misinformation.\nJustitsminister Søren Pind, der har støttet et overnationalt ”pressenævn”, har netop foreslået at lovgive om blokering for ”propaganda” på internet og udenrigsminister Kristian Jensen kalder East StratComs indsats for et ”fint og vigtigt arbejde”. Er der mon grund til at frygte det kun er et spørgsmål om tid, før kritik af Pind og Jensen også er russisk-misinformation, og derfor skal fjernes fra internet?\nEU's East Stratcom: Islamkritik er russisk propaganda\nSøren Pind: Køkkener skyld i finanskrisen - ikke banker\nUng kvinde anklager Søren Pind for at sende hende lystent blik – Søren Pinds svar på beskyldningen er simpelthen genialt\nKrasniks begrænsede forståelse af borgerlighed


40 % på designer tasker – Simone Tajmer\nHome FASHION\t40 % på designer tasker\nwritten by simonetajmer 09/06/2017\nHer til morgen faldt jeg helt tilfældigt over det her KÆMPE udsalg af designer tasker med 40% på alle tasker (under sale) inde på Mytheresa.com. Well… Det var måske ike helt tilfældigt, honestly speaking. Jeg var inde for at kigge efter en lækker clutch, og opdager da deres kæmpe udsalg og jeg gik helt bananas! Jeg ville selvfølgelig asap dele udsalget med jer!\nDer er mere end 10 sider fyldt med 40% på alle deres designer taske, sko og tøj her. Disse tasker i indlægget her, er personligt mine favoritter, og jeg drømmer især om den fine lyseblå fra Valentino! I har link til alle mine favoritter nedenfor, og ellers go check it out via linket HER ! Det er jo helt vildt!\nGod weekend, xx jeres S\nSaint Laurent Suede bag // Givenchy // Valentino Cross Body // Light Blue Valentino // Valentino Rockstud clutch // Saint Laurent Nude // Saint Laurent Suede Shopper // Saint Laurent grey leather bag // Valentino Rose //\n* Indlægget indeholder affiliate\n40 % på designer tasker was last modified: juni 19th, 2017 by simonetajmer


»Jeg er aldrig rigtig kommet hjem fra Tanzania« | Metier #12\n»Jeg er aldrig rigtig kommet hjem fra Tanzania«\nDen 23-årige Cathrines valg i livet har ført hende så langt væk fra omgivelsernes forventninger og villa, Volvo og vovse, som man kan komme. Hun har taget orlov fra studiet og flyttet sit liv ned til sin forlovede i Tanzania, hvor hun vil gøre op med korruptionen i landet gennem sit sponsorbarnsprojekt.\nAf Julie Ramsby, julieramsby@outlook.dk\nSyv gange siden november 2013 har Cathrine Sofie Bindesbøll Grande kigget den skeptiske paskontrol i øjnene og fået stemplet, der giver hende adgang til sit andet hjem: Arusha i Tanzania, der ligger knapt syvtusinde kilometer fra lejligheden i Valby. Lige nu tæller passet dog kun seks udrejsestempler, for de næste otte måneder har Cathrine taget orlov fra medicinstudiet for at sætte sin kærlighed til Tanzania på prøve og forberede sig på en mere permanent fremtid i Arusha med sin forlovede, Junior Jackson Mboje.\n»Jeg blev fuldstændig chokeret, da han friede på nytårsaften i år. Jeg tror ikke, jeg sagde noget i to minutter. Men man har jo ikke et forhold, som vi har, hvis man bare lige skal prøve det af, så jeg sagde selvfølgelig ja,« siger Cathrine over en sikker Skype-forbindelse. Det er kun den svage lyd af cikader og forbipasserende scootere, der afslører, at hun ikke befinder sig på adressen i Valby.\nI kamp mod korrupte børnehjem\nFørste gang Cathrine tog til Tanzania, var det for at udleve drømmen om at arbejde frivilligt på et børnehjem sammen med to veninder. De forældreløse børn, som de skulle hjælpe på East African Orphanage, viste sig dog slet ikke at være forældreløse.\n»Mange børn i Tanzania kaldes forældreløse, selvom de egentlig har én eller to levende forældre, og de såkaldte børnehjem fungerer bare som skoler,« fortæller Cathrine.\n»Man er jo indirekte en støtte til korruptionen i landet, når man kommer ned som frivillig«\nDe gebyrer, der opkræves i den almindelige folkeskole i Tanzania, er alt for høje for nogle af lavindkomstfamilierne og de enlige mødre, der derfor ser sig nødsaget til at sende deres børn på børnehjem. Og det var ikke den eneste overraskelse, der ventede hende.\n»Børnehjemmene modtager et ugentligt beløb fra de frivillige organisationer, som stammer fra os volontører. Der bliver reklameret for, at pengene går til mad, skoleting og lignende, men i stedet ryger de lige ned i lommen på meget uetiske børnehjemsejere, der kører rundt i fede biler. Sådan bliver man jo indirekte en støtte til korruptionen i landet, når man kommer ned som frivillig,« fortæller Cathrine.\nTi grunde til at gøre op med korruptionen\nDerfor besluttede hun sammen med et par andre frivillige ildsjæle at gøre op med den korrupte børnehjems-turisme.\n»Vi fandt ud af, at det eneste, vi reelt kunne gøre for at stoppe støtten til det korrupte børnehjems-system uden at svigte børnene, var at sponsorere deres skolegang, så de kan få en ordentlig uddannelse,« siger Cathrine.\n»Jeg har mindst lige så meget kærlighed og liv i Afrika som i Danmark«\nDet blev startskuddet til projektet 10 Reasons (10 grunde), der fik sit navn efter de ti børn, som projektet på daværende tidspunkt tog udgangspunkt i.\n»For at vi ikke bare skulle blive et sted, hvor de ressourcesvage forældre kunne smide deres børn hen for at slippe for at have skolen som en udgift, krævede vi et tæt samarbejde med forældrene. Børnene skulle bo hjemme og altså ikke på børnehjemmene, læse lektier og deres forældre skulle tage vare på deres skolegang,« fortæller hun.\nCathrine sammen med 11-årige Glory i 2015. Glorys mor forsørger syv børn alene og tog derfor kontakt til de ”falske” børnehjem. I dag får Glory sponsoreret sin skolegang af 10 Reasons, og billedet er fra første skoledag. Foto: Privat\nDer blev lavet en aftale med privatskolen Haradali og sponsorer, der betaler 200 dollars per semester, og Cathrine følger jævnligt op på familierne. Der er stadig mange børn på East African Orphanage, men den populære præsident John Magufulis valgløfte om at fjerne det gebyr, der skal betales i folkeskolerne, er ved at blive implementeret. Det vil forhåbentlig få flere børn i folkeskole og ud af børnehjemmene.\nEt dobbeltliv fyldt med valg og fravalg\nCathrine er ikke et sekund i tvivl om, hvor fremtiden skal tegne sig: i Arusha med hendes forlovede, sponsorbørnene og det store tanzaniske netværk hun har skabt. Men drømmen om at gøre en forskel som færdiguddannet læge i Tanzania betyder, at det splittede liv må forsætte nogle år endnu, til hun er færdiguddannet, og det er ikke altid nemt.\n»Med valget Tanzania følger mange, mange fravalg. Jeg går ofte glip af fødselsdage og mærkedage, og når jeg er i Danmark, har jeg aldrig nogle fridage, fordi jeg bliver nødt til at arbejde aften og weekender som sygeplejevikar på hospitaler for at tjene til de dyre flybilletter,« fortæller Cathrine.\nDerfor handler tiden i Danmark om at spare, så byturene bliver skiftet ud med nattevagter og Roskilde Festival med turen tilbage til Tanzania. Det kan også være svært for familie og venner i Danmark at forstå.\n»Folk spørger jo, ’hvorfor vil du så gerne af sted hele tiden, er du ikke glad her?’. Og jo, jeg er, men jeg har mindst lige så meget kærlighed og liv i Afrika som i Danmark. Jeg begynder at kunne swahili, og med sproget følger en respekt fra de lokale og en større forståelse for kulturen – og måske lidt rabat på markederne,« siger Cathrine og griner.\nJunior har været i Danmark tre gange trods det store besvær med at få visum, og han støtter hendes drøm om at færdiggøre lægeuddannelsen.\n»Det er meget vigtigt, at vi ikke tager de valg, der gør det nemt og bekvemt lige nu, men svært for os senere i livet, sagde en klog mand engang – det var min forlovede,« siger Cathrine.\nCathrine og Junior i sommeren 2015 på tur til en lille masai-landsby lidt udenfor Arusha. Cathrines mor, der er sponsor for en af pigerne i 10 Reasons, har tager billedet. Foto: Privat\nForrige indlægBalloner kan skabe nærvær og stoppe kampen om Facebook-likesNæste indlæg»Jeg har valgt at leve med min psykiske sygdom«


Her er Renaults nye F1-racer - Renault Motorsport Danmark\nHer er Renaults nye F1-racer\naf Renault | feb 20, 2018 | Formel 1, Team Renault | 0 Kommentarer\nRenault Sport F1 Team har præsenteret deres nye Formel 1-bil til 2018-sæsonen. Renault R.S.18 (ovenfor) bygger videre på mange af de ideer, der rykkede teamet fra niendepladsen i konstruktør-VM 2016 til sjettepladsen sidste år. Blandt andet er hjulophæng og affjedring optimeret, og bilens aerodynamiske downforce er øget. Rent visuelt er den største ændring dog den ’halo’-sikkerhedsbøjle omkring cockpittet, som alle Formel 1-biler skal være udstyret med fra denne sæson.\nBåde holdbarhed og ydelse i den 1,6-liters V6 turbo-hybridmotor er også forbedret til den nye sæson, hvor motorerne i gennemsnit skal holde til syv løb (i 2017 var det ’kun’ fem løb).\n”Vi er et team i fremgang,” slog Renault Sport Racing-præsident Jérôme Stoll fast ved præsentationen af den nye bil. ”Jeg er sikker på, at vi i år kommer endnu tættere på vores langsigtede mål om at vinde grandprix’er og VM-titler.\nRenault R.S.18 skal køres af Nico Hülkenberg (Tyskland – t.h.) og Carlos Sainz Jr (Spanien).\n”Vi skal bygge videre på den solide platform, vi etablerede sidste år,” siger Hülkenberg. ”Efter at have fulgt udviklingen af R.S.18 er jeg begejstret over udsigterne for den kommende sæson.”\nSainz Jr tilføjer: ”Målet et at tage endnu et skridt i den rigtige retning – for mig personligt og for hele teamet.”\nAllerede på mandag (26. februar) begynder Renault Sport F1 og de øvrige Formel 1-team vinterens første test på Circuit Barcelona-Catalunya i Spanien.\nRenault annoncerede også, at den 22-årige englænder Jake Aitken bliver teamets nye tredje- og reservekører, mens russeren Artem Markelov er ny test- og udviklingskører.\nLidt længere nede af Renaults talent-stige er den 16-årige dansker Christian Lundgaard på plads i det såkaldte Renault Sport Academy. Han stiller i år op i Euroserien i Formel Renault 2,0, der tidligere har uddannet en lang række af de nuværende Formel 1-kørere inklusiv Lewis Hamilton, Kimi Raikkonen, Daniel Ricciardo og Kevin Magnussen\n40 år med 300 km/t\nRutsjebanetur endte perfekt\nOPTAKT: UNGARNS GRAND PRIX 02 – 04/08 2019\nOPTAKT: TYSKLANDS GRAND PRIX 26 – 28/07 201\nRicciardo: Otte år i F1!


Highlights Uge 14 – Discovery Networks Danmark - Discovery Networks Danmark\nNyhed • Mar 25, 2019 08:00 CET\nNyt afsnit: 'Gidseltagningen II' mandag kl. 21.00 på Kanal 5 og på dplay.\nPhilips jagt efter June har ledt dem begge ombord på Sverigesfærgen i Øresund. Da June på opportunistisk vis formår at undslippe gidseltagerne og gemme sig, må de nu i panik gennemsøge færgen, inden den når land. I mellemtiden lykkes det Philip at varsle færgens Kaptajn, som aktiverer terroralarmen. Snart går det op for PET og Forsvarets Efterretningstjeneste, at en højspændt og tilsyneladende islamistisk terroraktion er i gang. Politiets antiterror-enhed TTF aktiveres, men denne gang uden Philip til at lede den.\nNyt afsnit: 'Over Atlanten' søndag kl. 21.00 på Kanal 5 og på dplay.\nDer er endelig kommet vind i sejlene igen for Hella Joof, Nicolaj Kopernikus, Peter Falktoft, Gorm Wisweh, Sus Wilkins og Christel Pixi, der er på deres livs eventyr i sejlbåd tværs over det enorme Atlanterhav. De har ramt passatvinden, og det giver helt nye udfordringer for de seks gæster, der kæmper for at vænne sig til livet ombord på den konstant gyngende skude. Og for skuespiller Sus Wilkins bliver det hele pludselig for meget ...\nNyt afsnit: Forbrydelser der rystede Danmark: 'Det største kup' onsdag kl. 21.00 på Kanal 5 og på dplay.\nI 2008 slap 16 kriminelle fra ind- og udland afsted med mellem 60 og 70 mio. kr. fra danmarkshistoriens største kup. Nu står centrale vidner til forbrydelsen frem og fortæller om hele forløbet op til det spektakulære røveri, selve kuppet og hvordan politiet kom på sporet af de mange gerningsmænd. Og det gik ikke stille for sig. En vagt blev truet med en pistol og for en tilfældig forbipasserende fik gerningsmændenes flugtplaner alvorlige konsekvenser.\nNye afsnit: 'Ex on the Beach – Danmark' søndag-tirsdag kl. 22.00 på Kanal 4 og på dplay.\nI villaen bliver forhold taget op til genovervejelse, da Amanda hører om, hvad der er forgået bag hendes ryg. Der bliver lagt regler for, hvordan man må opføre sig omkring Frederik, og til en af aftenens fester får Cecilie vist sine talenter på dansegulvet for villaens gæster. Ugen byder selvfølgelig på både masser af drama, kærlighed og jalousi. Og en af de kærligheds hungrende deltagere får endelig lidt kærlighed, både inde og uden for villaen! Ex'er bliver forsøgt genvundet, ny kærlighed blomstrer, og deltagerne må sige farvel til en af de helt store personligheder.\nNyt afsnit: 'Danskerdrabet i Oslo' onsdag kl. 22.00 på Kanal 5 og på dplay.\nMorgenen efter drabet på danskfødte Anni Nielsen Iranzo, fandt man tøj med blodpletter på i Bærum i Norge. Eftersom Anni var gift med en spansk mand, kom det spanske politi til byen for at bistå efterforksningen, og de bad Annis ægtemand, Enrique Iranzo, om navnene på kvinder, som han havde haft et forhold til. Og det viste sig snart, at en af kvinderne, som Enrique har haft et forhold til, faktisk boede på et hotel i Oslo den dag, hvor Anni blev myrdet. Annis datter, Maria, taler nu med naboerne for at finde ud af, hvad de helt præcis så dengang, og hun får også nogle gode nyheder fra den lokale politiinspektør, Gunnar Larsen.\nSæsonfinale: 'De Unge Mødre' torsdag kl. 20.00 på Kanal 4 og på dplay.\nLykken er stor i Gedser, hvor Princess Natascha Ellen er blevet mor for tredje gang. Faderen til hendes nyfødte barn vil dog ikke vedkende sig faderskabet. Sabrina drømmer om at tabe sig, men en spiseforstyrrelse fra fortiden spøger stadig i hendes baghoved. Sasja har altid drømt om at få en aktiv familie, og derfor tager hun og Andreas tre måneder gamle Sommer med ud for at spille badminton. Men hun dog må indse, at tingene ikke altid er så nemme i virkeligheden, som de ser ud til på instagram. Simones samarbejde med ekskæresten Sebastian har ikke været helt optimalt, men i dag forsøger de at lægge fortiden bag sig og spiser middag sammen for datterens skyld.\nLørdagsfilm: 'The Great Gatsby' lørdag kl. 21.00 på Kanal 4 og på dplay.\nF. Scott Fitzgeralds klassiske roman, om forfatterspireren, Nick Carraway der flytter til Long Island for at jage den amerikanske drøm. Her bliver han nabo til den mystiske Jay Gatsby. Gatsby holder fest i sit enorme og ekstravagante palæ hver aften. Den festglade Gatsby har en fortid med Daisy, som nu bor sammen med den ekstremt velhavende, Tom Buchanan. Da Gatsby finder ud af, at Daisy er Nicks kusine, drages den rolige forfatter ind i en - ikke helt ufarlig, verden af rigdom, kærlighed, vold og bedrag.\n486 KB • 2048 x 858 px\n8,14 MB • 5120 x 2880 px\nMaria Iranzo_National Arc...\n1,64 MB • 6519 x 4346 px\n3,97 MB • 5749 x 3234 px\n6,09 MB • 1920 x 1080 px


Fridrich apartman i Velky Meder til Bedste Pris-garanti | Agoda.com\ncicovska c.53, Velky Meder Town Center, Velky Meder, Slovakiet, 932 01 - Se på kort\nMere om Fridrich apartman\nNår du besøger Velky Meder, så vil du rigtigt føle dig hjemme på Fridrich apartman, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nNyd et væld af uforlignelige servicetilbud og bekvemmeligheder på dette hotel i Velky Meder. Gæster der opholder sig på dette vidunderlige hotel kan blandt andet benytte sig af familieværelse, grillfaciliteter.\nAtmosfæren på Fridrich apartman afspejles på hvert eneste værelse. opvarmning, altan/terrasse, ekstra lange senge (> 2 meter), ventilator, fjernsyn er blot nogle af de faciliteter der kan findes på ejendommen. Hotellet tilbyder et fremragende udvalg af rekreative faciliteter, som have. Uanset hvilket formål din rejse har, så er Fridrich apartman et fremragende valg, når du er i Velky Meder.\nAlle slags rejsende (95) Par (46) Rejsende alene (3) Familie med små børn (20) Familie med store børn (16) Gruppe (10)


Stoppet toilet i Them - Få hjælp af en aut. kloakmester i Them\nStoppet toilet i Them\nI nogle tilfælde kan et stoppet toilet kræve akut hjælp som fx slamsugning eller kloakspuling. Flere autoriserede kloakmestre har en vagttelefon, som du kan ringe til, hvis du har brug for akut hjælp. Tag et kig på deres hjemmeside for at finde nummeret på deres døgnvagt, hvis du har brug for hurtig hjælp til et stoppet toilet i Them. Her på siden kan du finde kontaktinformation til autoriserede kloakmestre, som kan hjælpe dig, hvis du jævnligt bøvler med et stoppet toilet i Them.\nTelefon: 75 75 60 87\nEn kloakmester i Them kan hjælpe dig, hvis dit toilet er stoppet til\nEn autoriseret kloakmester i Them kan løse problemerne med dit toilet\nDerfor er det ofte en god idé at kontakte en autoriseret kloakmester, hvis du jævnligt døjer med et stoppet toilet. Them og omegn huser flere autoriserede kloakmestre, som du kan ringe til, hvis den er gal med dit toilet.\nProfessionel hjælp til stoppet toilet Them


Restriktive regler om ny migrænemedicin sender patienter til udenlandske apoteker.\n.- For mig virker det nogle gange at lave en 'Maude': Gå i seng og rulle gardinerne ned. Men det er fordi, jeg ikke kan noget som helst andet. Andre gange virker det at ligge på sofaen og tænde fjernsynet, så det kører i baggrunden for til at abstrahere lidt fra smerten. Og så vil jeg ligge der og vente på, at det går over – og der kan gå fire, otte, 12, 24 timer, forklarer hun.\n- De længste anfald har varet i tre døgn. Tre døgn, hvor jeg ingenting kan.Selv perioden mellem anfaldene er præget markant af anfaldene. Her føler hun et stort ubehag.- Men ikke mere ubehag end at det så bliver ens hverdag, og så går man på arbejde. Hvis man ikke havde migræne, tror jeg, at man ville være syg de dage – det er sådan det føles.\nBanebrydende medicinKatrin Diklev er langt fra alene om at døje med migræne. Omkring 640.000 danskere lider af migræne, og sygdommen alene er årsag til 14 procent af alle sygedage i Danmark.En rapport fra Sundhedsstyrelsen viste i 2015, at migræne hvert år koster 420 millioner kroner i behandling og 1,2 milliarder kroner i tabt produktion.\nI april sidste år blev en ny medicin kaldet Aimovig godkendt til brug i Danmark. Det er første gang nogensinde, at der er udviklet medicin direkte målrettet mod at forebygge migræne.Medicinrådet har dog vurderet, at kun kroniske migrænikere kan få medicinen, og kun hvis patienten allerede har prøvet medicin udviklet mod forhøjet blodtryk og epilepsi uden at det har haft en virkning. Derudover har Lægemiddelstyrelsen besluttet, at kun landets seks hovedpineklinikker kan udskrive medicinen herhjemme.\nTre års ventetid til klinikFor Katrin Diklev var det stort, at der endelig kom der en medicin udviklet specifikt til patienter som hende, og som ikke havde bivirkninger, som eksempelvis medicinen mod forhøjet blodtryk, epilepsi og depression, som hun allerede havde prøvet.\nDerudover havde hun forsøgt alle mulige andre behandlinger. Både inden for den etablerede medicinske verden og den alternative. Fra besøg hos en kiropraktor, over kranio-sakral-terapi til et apparat, der sender små elektriske impulser ind i hjernen.\n- Det har ikke hjulpet noget, men kostet rigtig mange penge, siger Katrin Diklev.Udsigten til at få Aimovig var dog ikke nær så lys, som hun havde håbet. Hun var nemlig allerede blevet henvist til hovedpineklinikken i Odense, hvor hun stod på venteliste.\nAnnika går til angreb på ny stork Sverige nærmer sig 4000 coronaofre - og får kritik hjemmefra Alle kan nu bestille test for coronavirus uden henvisning\n- Jeg blev henvist i oktober 2017 og fik en tid i oktober 2020.- Så ryger man i kælderen, helt ned under gulvbrædderne. Jeg blev frygtelig modløs og følte mig svigtet. Hvorfor skulle jeg ikke kunne få den medicin, så jeg kunne passe mit arbejde, mit sociale liv, så jeg kunne leve – for at leve et liv med så mange migræneanfald er ikke et liv.\nFærre anfaldKatrin Diklevs private neurolog havde dog ordinationsret i Norge, hvor speciallæger gerne må udskrive Aimovig. Men patienterne må selv betale.Så i juli 2019 tog Katrin Diklev færgen til Norge for selv at hente medicinen, der tages med sprøjte en gang om måneden.\nOg det har virket, viser hendes migrænedagbog fra 2019.I juli, hvor hun tog medicinen for første gang, havde hun fire anfald. I august var der tre, og resten af året lå antallet af anfald mellem et til to om måneden.- Antallet af anfald er faldet og er langt mildere. Og dagene mellem anfaldene, hvor jeg tidligere ikke havde det helt godt, der har jeg det ok nu.\nSkralderegning til danskerne bliver ti gange større end varslet, siger forening Kærester må komme ind - hvis forholdet har varet et halvt år Tidligere svensk statsepidemolog kritiserer Tegnell: - Det var en drøm med meget lidt hold i virkeligheden\n- Så fra at have været invalideret, kan jeg nu begynde at se fremad igen.Og så alligevel. Katrin Diklev er nemlig blevet afskediget fra sit tidligere arbejde efter i en længere periode at have været sygemeldt med stress udviklet af de mange migræneanfald.\nDet betyder, at hendes økonomiske muligheder pludselig er blevet begrænset. Samtidig er prisen på Aimovig blevet næsten fordoblet i Norge. Hvor en sprøjte tidligere kostede 2.200 kroner, koster den nu omkring 4.000 kroner.Det er bare ikke rimeligt, at vi som patienter i et velfærdsland skal rejse ud af landet for at få en medicin, som der er evidens for. Det er jo ikke en prøvemedicin.\nKatrin DiklevIndtil videre har Katrin Diklev været i Norge for at hente medicin to gange. Medregnet rejseomkostningerne har hun allerede brugt omkring 20.000 kroner på medicinen.- Så lige nu kan jeg slet ikke overskue, hvordan jeg skal kunne blive ved med at købe den.\nHvor mange sprøjter har du tilbage?- To. To i køleskabet, ja. Så jeg har til to måneder endnu.En tid om nogle ugerDer er dog godt nyt i vente for Katrin Diklev. Forleden fik hun nemlig et opkald fra hovedpineklinikken i Odense, hvor hun oprindeligt først kunne komme til til oktober.\nOnsdag 26. februar skal Katrin Diklev derfor til første samtale. Selv mener hun at opfylde kriterierne for at få medicinen, men har alligevel en uro i maven.- Jeg frygter jo, at de siger, at de lige har et eller andet, som jeg lige skal prøve. Eller at de finder en eller anden lille ting, der gør, at jeg ikke kan komme inden for grænserne, siger hun.\n"Hvis vi ikke skulle bruge ressourcerne på at behandle personer, der bare lider af migræne, men ellers kunne passe et arbejde, hvorfor skulle vi så ikke gøre det", spørger 47-årige Katrin Diklev. (Foto: Anders Davidsen © dr)\nKatrin Diklev undrer sig over, at det skal være så svært, at få adgang til en medicin, der har så gode resultater. Og når så ikke engang privatpraktiserende neurologer må udskrive medicinen til egenbetaling, skabes der et a- og b-hold blandt migrænepatienter, når dem, der har råd til at rejse udenlands, kan købe medicinen, mens dem, der ikke har, må undvære.\n- Det er bare ikke rimeligt, at vi som patienter i et velfærdsland skal rejse ud af landet for at få en medicin, som der er evidens for. Det er jo ikke en prøvemedicin.Er det ikke ok, at det kun er dem, der har det værst, som kan få det herhjemme?\n- Det er helt i orden, at vi skal prioritere sundhedsvæsenets midler.- Men vi er også er nødt til at kigge på livskvalitet. Jeg tror ikke, at der er ret mange mennesker, som ville godtage, at der skal 15 dage i sengen om måneden til, før deres liv er forringet.\nJobindex tabte omsætning i 2019 – men venter ny vækst i jobmarkedet i årStorpolitiske usikkerheder var med til at præge 2019 for Jobindex, der blandt andet skilte sig af med svensk forretning. Mediedelen af koncernen, Computerworld, løftede både omsætning og driftsresultat.\nAudi løfter lidt af sløret for ny bil i 'Golf-klassen'Den fjerde generation af Audi A3 får skarpere linjer, men den eksklusive mellemklassemodel læner sig også stærkt op ad ophavet.\nBorgmester skulle give hånd til sig selv: Nu er der ny løsningSamsøs borgmester bliver på tirsdag officielt dansk statsborger. Borgmesterkollega giver håndtryk.\nHarry og Meghan får ny status i kongehuset fra aprilDet vides endnu ikke, om Harry og Meghan mister deres royale titler, oplyser det britiske kongehus. Nå!\nNy tendens i Storbritannien: Kvinder modtager nøgenbilleder i morgentogetMange af ofrene bliver utrygge ved at rejse med offentlig transport bagefter.\nTrump har udpeget loyal ambassadør som ny efterretningschefUSA's ambassadør i Tyskland siden 2018, Richard Grenell, er udnævnt som ny fungerende efterretningschef.